Erika Salumäe

Erika Salumäe (sündinud 11. juunil 1962 Pärnus) on Eesti endine jalgrattur ja poliitik. Ta on kahekordne maailmameister ja kahekordne olümpiavõitja trekisõidus. 2010. aastast elab ta Hispaanias.

Erika Salumäe on Eesti Olümpiakomitee auliige.

Erika Salumäe on Eesti Koolispordi Liidu"Eesti koolisport - üheskoos maailma!", Eesti Olümpiakomitee juures tegutseva MTÜ Olümpiavõitjate KoguErika Salumäe Tallinna linnavalitsuse lehel(arhiveeritud leht) ja Eesti Petanque'i Klubide Liidu president (aastani 2008). 

Eesti Koolispordi Liidu presidendina tõi Eestisse koolinoorte võistluse Jean Humbert Cup, mis toimus 25.–30. juunini 2009 Tallinnas ja millest võttis osa üle 500 noore sportlase 26 riigist. 

 Sportlikud saavutused 
Erika Salumäe on püstitanud 15 maailmarekordit. Ta on valitud Eesti parimaks naissportlaseks 1983., 1984., 1987., 1988., 1989., 1990., 1992., 1995. ja 1996. aastal. Ei naistest ega meestest ole kedagi teist 9 korda Eesti aasta parimaks sportlaseks valitud.

 Maailmameistrivõistlused 
1984:
2. koht trekisprindis

1986:
2. koht trekisprindis

1987:
1. koht trekisprindis

1989:
1. koht trekisprindis

1995:
3. koht trekisprindis

 Olümpiamängud 

1988. aasta suveolümpiamängud Soulis
1. koht trekisprindis

1992. aasta suveolümpiamängud Barcelonas
1. koht trekisprindis

1996. aasta suveolümpiamängud Atlantas
6. koht trekisprindis

 Poliitikukarjäär 
pisi|Erika Salumäe 1999. aastal
Aastatel 1996–1999 oli ta Tallinna Linnavolikogu liige, 1999. aastal valiti ta Riigikokku (Keskerakond). 2003. aastal lahkus ta Keskerakonnast ja oli Tallinna Linnavolikogus Rahvaliidu saadikurühma liige ja lastekaitsekomisjoni esimees. 2004 moodustas ta Tallinna Linnavolikogus Rahvaliidu saadikurühma."Kes? Mis? Kus?" 2006, lk. 33 Hiljem oli ta volikogu Sotsiaaldemokraatliku Erakonna fraktsiooni esimees. 

Ta valiti XI Riigikogu liikmeks, kuid loobus sellest kohast, et töötada Tallinna Linnavolikogus. 5. aprillil 2007 võttis SDE fraktsioon ta uuesti liikmeks. Selle eest sai ta kirja, kus teda ähvardati füüsilise vägivallaga, nii et Salumäe pöördus kaitseks politsei poole."Kes? Mis? Kus?" 2006, lk. 38

Erika on valitud Eesti Vabariigi Riigikokku kolmel korral.

Erika Salumäed poliitikuna on korduvalt segi aetud Erik Salumäega."Kes? Mis? Kus?" 2008 register lk. 478 peab neid samaks isikuks. Tegelikult pole nad üldse sugulased ja nad ei kuulu ka samasse erakonda (Erik on reformierakondlane).

Tunnustus
1988 – Elva linna aukodanik
2001 – Eesti Punase Risti I klassi teenetemärk
2006 – Eesti Olümpiakomitee teenetemärk
2016 – Eesti Vabariigi spordipreemia (elutööpreemia)

 Isiklikku 
Erika Salumäel on tütar Sirli.

Salumäe on elanud üle infarkti ja käinud seljaoperatsioonil."Erika Salumäe läheb noa alla", NaisteMaailm.ee, november 2008

Erika Salumäe sai kingituseks 1988. aasta Souli olümpiavõidu eest maja tookordse Eesti NSV ministrite nõukogu otsuse järgi. 2000. aastal müüs ta selle Nikita Hrushtshovi nimelisele isikule. Alghind oli 3,9 miljonit krooni, kuid lõpphinda ei soovinud Eesti edukaim trekirattur täpsustada. Pirital aadressil Metsavahi tee 24 asunud majas oli üldpinda 330 ruutmeetrit, krunt oli aga 1272 ruutmeetrit suur. Majas oli viis tuba, basseiniga saun, kamin, talveaed, täiskelder ja abiruumid. 

2013. aasta oktoobris müüs ta oma medalid ja spordidressid oksjonil maha.

 Loomingus 
2024. aasta märtsis ilmus teade, et režissöör German Golub valmistab ette Erika Salumäe elust kõnelevat spordidraamat "Meie Erika". Film tuli välja 2026. aasta algul ja selles kehastas Salumäed Karolin Jürise."Arvustus. "Meie Erika" proovib liialt vaatajale meeldida" ERR kultuur, 16. veebruar 2026

Erika Salumäest on ilmunud neli raamatut:
Salumäe, E. (2002). Erika Salumäe: surplace. SE & JS.
Veiksaar, E. (2009). Erika Salumäe. Jääda ellu. Menu Kirjastus.
Lääne, T. (2011). Erika Salumäe : jalgrattur. Eesti Olümpiakomitee.
Lahtein, S. (2017). Erika Salumäe. Südame põhjast ....Õuetuba.

Viited

 Kirjandus 
2002 Urmas Ott. „Surplace“ (portreeraamat Erika Salumäest)
2009 Ene Veiksaar. "Jääda ellu" (elulooraamat Erika Salumäest). Menu Kirjastus.
"Raamatus on avameelne tagasivaade Erika elust lastekodus, olelusvõitlusest tütarlastekoloonias ja NSV Liidu koondises. See raamat sisaldab ehmatavaid fakte Erika kolmest olümpiast, dramaatilisi armastuslugusid ja rännakuid poliitika telgitagustesse". 

Välislingid

Kategooria:Eesti jalgratturid
Kategooria:Nõukogude Liidu jalgratturid
Kategooria:Eesti 1992. aasta suveolümpiamängudel
Kategooria:Eesti olümpiavõitjad
Kategooria:XI Riigikogu liikmed
Kategooria:Pärnust pärit sportlased
Kategooria:Eesti Punase Risti I klassi teenetemärgi kavalerid
Kategooria:Elva linna aukodanikud
Kategooria:Eestlased Hispaanias
Kategooria:Sündinud 1962